[{"text_idx": "#000005", "text": "\"Madman Mantra\". Udust kerkivad vaikselt va\u0308relevad ning otsekui haihtuvad vokaalid, mille ja\u0308rel tuleb samm-sammult ka instrumentatsioon. Aga Ouu oleks selle loo ajal nagu pohmellis. Ru\u0308tmitu psu\u0308hhedeelia ma\u0308ssib sind enda vo\u0303rku, kuni loo teises poolest a\u0308rkab Ouu a\u0308kitselt sellest joovastusest ja kitarr hakkab aina valjemini vinguma. Pohmell ei ole ta\u0308ielikult kadunud, mo\u0303nus rammestus ja\u0308tkub kuni lo\u0303puni. Millest neil pohmell on? Narkootikumid? Alkohol?"}, {"text_idx": "#000006", "text": "\"Manticore\". O\u0308isel sumiseval Dubai ta\u0308naval ko\u0303lab kusagilt kaugelt muusika. See on o\u0303rnalt helisev ja sa\u0308tendav, ilus muusika. Aga see on ko\u0303ik pettus, sest tegelikult lammutavad nad kogu su\u0308damest. Suurejooneline psu\u0308hhedeelia ja garaaz\u030crokk, meenutades kohati Jefferson Airplane'i - see lugu on ta\u0308is kavalust ja ma\u0308ngulisust, mis loobivad kuulaja emotsioone skaala o\u0303rnemast otsast kuni maskuliinseima tipuni."}, {"text_idx": "#000007", "text": "\"Scandal Sandals\". Ma na\u0308en pisut seda Ouu'd, kes on mulle tuttav plaadilt \"Sammalhabe\" - siin on segu nullindate raadiofolgist ning ohtralt eplikcore'i, kuid see ei ko\u0303la enam nagu prooviruumis konutav noorteba\u0308nd. Nad veiderdavad ja tantsivad ringi nagu hullud, see on staadioni-psu\u0308hhedeelia."}, {"text_idx": "#000008", "text": "\"Triangle\". Ma ei tea, kuidas Ouu seda teeb, aga ma kujutan ette, kuidas Jimmy Page, John Paul Jones ning John Bonham on laval. Aasta on 1973, Led Zeppelin on maailma olulisim ba\u0308nd ning nad esitavad seda lugu. Laval on koos nendega aga Ouu liikmed ning sellest su\u0308nnib midagi ha\u0308mmastavat. Kedagi ei huvitagi enam Robert Plant, ta seisab tahapoole, proz\u030cektorite valgusest va\u0308lja. Ouu on rambivalguses ja see lugu paneb mituku\u0308mmend tuhat inimest kaasa hu\u0308u\u0308dma. Ausalt, mis toimub?"}, {"text_idx": "#000009", "text": "Ma panin siin plaadi vahepeal pausile ning otsustasin, et alustan pa\u0308rast uuesti. Juba need esimesed neli lugu on niivo\u0303rd vo\u0303imas komplekt, et ma ei peaks vist isegi edasi kuulama. Mo\u0303ni aeg tagasi u\u0308tlesin, et I Wear* Experimenti plaat ko\u0303lab nii ha\u0308sti, nagu u\u0308kski plaat pole siinmail varem ko\u0303lanud. Pha\u0308h. Ouu lu\u0308kkab nad so\u0303rmenipsuga pikali. Siin ei ole master-programmis ta\u0308psust u\u0308he millisekundi peale keeratud, Ouu muusika on korraga ekstravagantne ning pohhuistlik, elitaarne ja proletariaatlik."}, {"text_idx": "#000010", "text": "\"La Maison de l'Horreur\". Lugu laob kaardid lauda sarnaselt Arctic Monkeys'e viimase plaadiga \"AM\". See on meloodiline ning so\u0303bralik rokkmuusika, mis ro\u0308o\u0308vib suurel hulgal raadioeetrit ning sobib heal juhul klubissegi. Aga Ouu pole nii lihtne ba\u0308nd, sest kusagilt lendab kohale suur parv doom-nahkhiiri, kes kibekiirelt sellest loost la\u0308bi lendavad. Nad ei ja\u0308ta midagi maha, kuid 20 sekundit toimub vahepeal mingisugune hullus. Edasi la\u0308heb mitmetahuline raadiorokk nagu varem, kuid segadus on tekitatud. Perversne o\u0303udusfilmimuusika."}, {"text_idx": "#000011", "text": "\"Foam\". Armas indie-folk. Noorte tu\u0308drukute su\u0308damed on vo\u0303idetud ning Ouu plaat pannakse sisse Ewert & Two Dragonsi asemel. Kitarr ma\u0308ngib o\u0303rna meloodiat ja vokaal poeb kiirelt su\u0308damesse. Kuid vaht hajub, see on ainult kattevari. Laia sihtgrupi kelmus, mis toob inimesed kohale ja pakub neile siis vastutasuks rikkalikku pop-psu\u0308hhedeeliat. Ta\u0308ielik eluro\u0303o\u0303mu ja hea energia plahvatus. Pluss need su\u0308ndid, mis ootamatult ta\u0308iesti uued dimensioonid sisse toovad!"}, {"text_idx": "#000012", "text": "\"Casanova\". Teist korda tunnen ma vana Ouu'd. Sel korral mitte niivo\u0303rd ko\u0303lade pa\u0308rast, vaid just meeleolu to\u0303ttu. Erilise o\u0303hinaga tehtud rock, mis tahabki olla pisut ra\u0308pane ja veidi logiseda. Nagu mingisugune vana lihvimata demolindistus, mis toorena albumile jo\u0303udnud on - seal on korraga suunamata, abstraktne pauer, mis seguneb noorusliku ha\u0308belikkuse, pehmusega. Pisut nagu algusaegade Kings of Leon, kes jo\u0303i ja laaberdas, kuid vahepeal lo\u0303i va\u0308lja usklik taust. Mo\u0303nusalt totter komplekt."}, {"text_idx": "#000013", "text": "\"Take Me Back in Time\". See on kindlalt Tame Impala. Ma ei tea, miks nende lugu on sattunud Ouu plaadile, aga see on Tame Impala. Ma olen selles veendunud. A\u0308kki on Ouu u\u0308ldse u\u0308ks suur pettus. Nad on mind sellel plaadil juba korduvalt ninapidi vedanud, aga ehk neid polegi olemas. Nad on lihtsalt ru\u0308hmitus, liikumine. Aga miks teeb Tame Impala u\u0308hele Eesti ba\u0308ndile loo?"}, {"text_idx": "#000018", "text": "Ouu avaldas uue loo tulevase EP pealt"}, {"text_idx": "#000020", "text": "Kultuuriportaal soovitab: Leos Caraxi \"Annette\" Jupiteris"}, {"text_idx": "#000024", "text": "Endla teater otsib lavastusse \"Rocco ja tema vennad\" noort osata\u0308itjat"}, {"text_idx": "#000035", "text": "Vaata uuesti: muusikapa\u0308eva suur muusikama\u0308ng ETV-s"}, {"text_idx": "#000036", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000037", "text": "Klassikaraadio ootab muusikaso\u0303pru viktoriini lahendama"}, {"text_idx": "#000038", "text": "Tartus oli muusikapa\u0308eva puhul plaadilaat"}, {"text_idx": "#000044", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000046", "text": "Edetabel. Aasta parimad albumid 2022"}, {"text_idx": "#000047", "text": "Aasta parimad albumid 2022. Isiklikud edetabelid"}, {"text_idx": "#000051", "text": "Arvustus. Zetode \"La\u0308tsi pitto\" on pealkirjale vastav ku\u0308te"}]